Carabus splendens

Carabus splendens kakalardo espezie bat da, Carabidae familiakoa, zientziarako G. A. Olivierrek 1790ean deskribatu zuena. Euskal Herrian aurkitzen da.

 Deskribapena 
Kakalardo handi samarra da, 24-32 mm neurtzen ditu. Kolore metaliko biziak ditu, erdialdean kobre kolorea eta ertzetan berdea. Burua luzea du eta antena finak, lehenengo segmentuetan ile fina dutenak. Abdomena borobiltsua eta nahiko laua da.

 Habitata eta elikadura 
Piriniotan eta Kantauriar mendikatean agertzen da soilik. Altuera ertaineko mendialdeko zelaietan bizi da. 

Ez du eguzkiaren argia maite eta egunean zehar harrien eta enborren azpian ezkutatzen da. Gauez ateratzen da barraskiloak, bareak eta zizareak ehizatzera.

 Iruditegia 

 Erreferentziak 

 Kanpo estekak 

Kategoria:Carabidae
Kategoria:Euskal Herriko koleopteroak